
Előterjesztés száma: 162/2026   
ELŐTERJESZTÉS
a Képviselő-testület
2026. október hónap 29. napján tartandó rendes ülésére
	Előterjesztés tárgya:
	Döntés a Fót, 0166/4 hrsz.-ú külterületi ingatlan (un. Zsigri tanya) művelhető területének pályázat útján történő haszonbérbeadásáról 

	Előterjesztő:
	Merkwart Krisztián
polgármester
	

	Törvényességért felelős:
	Zámodics Péter
jegyző
	

	Készítette:
	Varga Ágnes
vagyongazdálkodási szakreferens
	

	Szakmai szempontból ellenőrizte:
	Szilágyi Éva Tímea
városgazdálkodási irodavezető 
	

	Pénzügyi, gazdasági szempontból ellenőrizte:
	Mihályi András
gazdasági vezető
	

	Jogi, törvényességi szempontból ellenőrizte:
	dr. Dudás Melinda 
jogtanácsos
	

	Tárgyalja:
	PVB

	Egyeztetve, tájékoztatva:
	-

	Javasolt meghívott:
	-

	A határozati javaslat elfogadásához szükséges szavazattöbbség:
	a.) egyszerű szavazattöbbség    
b.) minősített szavazattöbbség 

	Az előterjesztés zárt kezelését kérjük
	a) igen 
b) nem



Tisztelt Képviselő-testület!

I. Előzmények:

A Fót, 0166/4 hrsz.-ú ingatlan megszerzését követően az Önkormányzat haszonbérleti szerződést kötött az ingatlan addigi művelőjével, mely lejárta előtt évente meghosszabbításra került. A szerződés 2026. december 31-ig van hatályban, a 2026. évre szóló haszonbérleti díj 240.000 Ft volt. A magasabb haszonbérleti díj elérése érdekében felmerült, hogy az ingatlan haszonbérbeadása pályázat útján történjen meg.

II. A döntéshez szükséges információk, tájékoztatások:
[bookmark: _Hlk20984187]
[bookmark: _Hlk241148748][bookmark: _Hlk222480121]A Fót, 0166/4 hrsz.-ú külterületi ingatlan150.265 m2 területű, a) kivett udvar, b) szántó, c) legelő, d) kivett udvar, f) rét művelési ágba tartozik. Fót Város Helyi építési szabályzatáról szóló 33/2019 (IX.26.) önkormányzati rendelete részben „Gksz-12” (kereskedelmi, szolgáltató terület) építési övezetbe, részben „Ev” (védelmi erdő) építési övezetbe sorolja. (1. sz. melléklet - tulajdoni lap, szabályozási terv részlet, helyszínrajz) Az ingatlan az M0 autópálya Budapest felöli oldalán található, Fót XV. kerülettel határos részén. Az ingatlan egy része befásult, nem művelhető, így az 1. sz. mellékletben szereplő helyszínrajzon ábrázolt 101.500 m2-es alapterülete adható haszonbérbe.
Az ingatlan hasznosítására az 55/2026. (III.26.) KT-határozat alapján ötletpályázatot írt ki az Önkormányzat, és a KT-határozat 2./ pontja szerint az ingatlan művelésből történő kivonását is kezdeményezte. A kivonásra irányuló kérelmet a földhivatal elutasította, így továbbra is szükség van az ingatlan művelésére. 
[bookmark: _Hlk241156319]Az ingatlan haszonbérbeadása a mező- és erdőgazdasági földek forgalmáról szóló 2013. évi CXXII. törvény (továbbiakban: Földforgalmi törvény) hatálya alá tartozik. A Földforgalmi törvény értelmében termőföld legalább 1 gazdasági évre, de legfeljebb 20 éves időtartamra adható bérbe. A Földforgalmi törvény rendelkezik a haszonbérbeadás – kifüggesztés, előhaszonbérlet – menetéről is. 
A haszonbérleti díjra értékbecslést készíttettünk, mely szerint a díj 1.271.000 Ft/év. (2. sz. melléklet – értékbecslés vonatkozó oldala) A haszonbérleti szerződést minimum egy gazdasági évre lehet megkötni, mely minden év október 15-én kezdődik, ezért a szerződést 2027. február 15. és 2028. október 15. közötti időszakra javasoljuk megkötni, így erre az időszakra a haszonbérleti díj időarányosan számolva 2.119.000.- Ft.
Az ingatlan a forgalomképes vagyonelemek közé tartozik, a vagyonkataszter szerint a nyilvántartási értéke nettó 47.798.000 Ft. 
A Vagyonrendelet 9. §. (1) bekezdése szerint: 
„Forgalomképes vagyon esetében a nettó 25 millió forint forgalmi értéket meghaladó vagyon tulajdonjogának
a)	megszerzéséről,
b)	átruházásáról
c)	hasznosításáról, használatba adásáról és
d)	haszonélvezetbe adásáról
a Képviselő-testület dönt.” 
A Vagyonrendelet 10. §. szerint:
„Az Önkormányzat nettó 10 millió forint forgalmi értéket meghaladó mértékű vagyon tulajdonjogának átruházásáról, hasznosításáról, használatba adásáról és hasznosításáról versenyeztetési eljárás keretében kell dönteni.”
Az ingatlan forgalmi értéke meghaladja fenti értéket, így a vagyonrendelet szerinti versenyeztetési eljárás lefolytatása melletti hasznosításáról, haszonbérbeadásáról a Képviselő-testület dönthet.
Az általános forgalmi adóról szóló 2007. évi CXXVII. törvény 86. § (1) bekezdése szerint „Mentes az adó alól: l) az ingatlan (ingatlanrész) bérbeadása, haszonbérbeadása;”.
Fentiek értelmében az ingatlan haszonbérbeadása nem ÁFA köteles.

Az ingatlan haszonbérbeadására egyfordulós, nyílt pályázat kiírását javaslom pályázati biztosíték megjelölése nélkül (3. sz. melléklet: pályázati felhívás). A pályázat nyertesével megkötött haszonbérleti szerződést a Földforgalmi törvény előírásai szerint ki kell függeszteni. 
A pályázat ütemterve a következő:
Bíráló Bizottság kijelölése				2026. 11. 03.
Pályázat kiírása:				            2026. 11. 16.
[bookmark: _Hlk222479053]Pályázatok benyújtásának határideje: 		2027. 01. 05. napja 10.00 óra
Pályázatok bontása: 					2027. 01. 05. napja 11.00 óra
Pályázatok hiánypótlásának kiírása:			2027. 01. 06. 
Pályázatok esetleges hiánypótlásának visszaküldési határideje, kiértékelése: 2027. 01. 12. 
Képviselő-testületi döntés a pályázat nyerteséről:	2027. 01. 28. 
[bookmark: _Hlk222480027][bookmark: _Hlk222479600]Pályázók kiértesítése a döntésről:    			2027. 02. 04.-ig
Szerződéskötés időpontja: 				2027. 02. 11.-ig

A fentiek alapján a következő határozati javaslatot terjesztem Tisztelt Képviselő-testület elé.

III. Határozati javaslat:
…/2026. (X.29.) KT-határozat

1./ Fót Város Önkormányzat Képviselő-testülete nyílt, egyfordulós pályázatot hirdet a Fót Város Önkormányzata 1/1 hányad tulajdonában lévő Fót, 0166/4 hrsz.-ú, kivett udvar, szántó, legelő, rét művelési ágba tartozó ingatlan művelhető területének 2027. február 15. és 2028. október 15. közötti időszakra történő haszonbérbeadására, pályázati biztosíték kikötése nélküli, minimum 2.119.000.- Ft - ezen időszakra vonatkozó - haszonbérleti díj megadása mellett, és felkéri a Polgármestert, hogy a pályázat kiírásához szükséges intézkedéseket tegye meg, a pályázatot írja ki, és jelölje ki a legalább 3 tagú Bíráló Bizottságot.

2./ Fót Város Önkormányzat Képviselő-testülete felkéri a Polgármestert, hogy amennyiben a pályázat során a Vagyonrendelet szerint hiánypótlásra van szükség, az ahhoz szükséges intézkedéseket tegye meg. 

3./ Fót Város Önkormányzat Képviselő-testülete felkéri a Bizottságot, hogy a pályázatokat értékelje, állapítsa meg a benyújtott pályázatok érvényességét vagy érvénytelenségét, és döntéshozatalra terjessze elő a Képviselő-testület soron következő ülésére. 

Felelős: polgármester 
Határidő: 1./ pont: 2026. november 16.; 2./ pont: 2027. január 06.; 3./pont: 2027. január 28. 

Jogszabályi hivatkozás: 
· Fót Város Önkormányzat Képviselő-testületének 10/2023. (III.31.) önkormányzati rendelete az Önkormányzat vagyonáról és a vagyongazdálkodás szabályairól 
· A mező- és erdőgazdasági földek forgalmáról szóló 2013. évi CXXII. törvény
· Az általános forgalmi adóról szóló 2007. évi CXXVII. törvény

Az előterjesztés mellékletei:
1. számú melléklet: tulajdoni lap, szabályozási terv részlet, helyszínrajz 
2. számú melléklet: értékbecslés vonatkozó oldala
3.  számú melléklet: pályázati felhívás

